Svenske politikonstabler
Mer enn halvparten av Polismyndighetens virksomhet skal bedrives i lokalområder
**Polismyndigheten** er en etat som sammen med Säkerhetspolisen (Säpo) utgjør Sveriges politi.

Polismyndigheten er en enhetlig politietat som ble opprettet 1. januar 2015 gjennom en sammenslåing av rikspolitidirektoratet (*Rikspolisstyrelsen*) og Sveriges 21 lensvise politimyndigheter samt Statens kriminaltekniska laboratorium.

Myndigheten har ansvar for all politivirksomhet i Sverige med unntak av den politivirksomheten som Säpo har ansvar for. Säpo, som tidligere hørte inn under rikspolitidirektoratet, ble omdannet til en frittstående myndighet innen politivesenet da Polismyndigheten ble opprettet.

Polismyndigheten har ett nasjonalt hovedkontor og ledes av en rikspolitisjef som utnevnes av Sveriges regjering. For øvrig er etaten geografisk inndelt i politiregioner, som hver ledes av en politidirektør. Ved Polismyndigheten er det også en nasjonal operativ avdeling som leder og koordinerer visse operative funksjoner.

Polismyndigheten hadde pr. september 2020 ca. 34 000 medarbeidere hvorav ca. 21 000 polititjenestemenn.

Historikk
---------

Til grunn for etableringen av den nye Politimyndigheten lå utredningen *En sammanhållen svensk polis*.

I desember 2012 stemte Sveriges riksdag for forslaget om ny politiorganisasjon og regjeringen vedtok et gjennomføringsdirektiv for omorganiseringen. I september 2013 ble regioninndelingen klar. Regionene og hovedbyene er *Nord* (Umeå), *Mitt* (Uppsala), *Bergslagen* (Örebro), *Stockholm* (Stockholm), *Öst* (Linköping), *Väst* (Göteborg) og *Syd* (Malmö).

Polismyndigheten ble etablert 1. januar 2015.

Organisasjon
------------

### Nasjonalt

På riksnivå har Polismyndigheten en nasjonal operativ avdeling (Nationella operativa avdelningen, forkortet NOA). NOA har et nasjonalt ansvar for politiets kjernevirksomhet, for å sikre økt enhetlighet og effektivitet.
For å oppnå mer enhetlighet, har NOA et uttalt ansvar for hvordan hele Polismyndigheten skal arbeide med (såkalt prosessansvar):

* Etterretningsvirksomhet
* Grensepolitivirksomhet
* Internasjonalt politisamarbeid og internasjonal samhandling
* Nasjonalt innsatskonsept
* Kriminalitetsoffer- og personsikkerhetsarbeid
* Kompleks datakriminalitet, inkludert barnepornografikriminalitet
* Polismyndighetens kontaktsenter
* Krisehåndtering
* Teknikkspaning (samordnet teknisk innsamling)
* Seksjonen for særskilte innsatser
* Polismyndighetens syv operasjonssentraler

Videre har NOA funksjonsansvar (herunder personalansvar) for:

* Nationella insatsstyrkan
* Polisflyget
* Politiets bombegrupper
* Sentralbordet

Nærmere 1 300 personer arbeider på NOA per den 1. januar 2015.

### Regioner og områder

Den enhetlige Polismyndigheten er organisert geografisk i syv regioner, men det er meningen at regionene skal samarbeide med hverandre uten de hindre som den tidligere distriktsinndelingen innebar. Hver politiregion har en *huvudort* (hovedby), det vil si et administrativt sentrum. Spesialistfunksjoner og andre regionsdekkende virksomheter kan imidlertid være plassert på andre steder i regionen.

1. Nord (Umeå)
2. Mitt (Uppsala)
3. Bergslagen (Örebro)
4. Stockholm (Stockholm)
5. Väst (Göteborg)
6. Öst (Linköping)
7. Syd (Malmö)

Under regionnivå er Polismyndigheten organisert i ca. 35 *polisområden* (politiområder) og 99 *lokalpolisområden* (lokalpolitiområder). Målet er at mer enn halvparten av politiregionenes virksomhet skal bedrives i lokalpolitiområdene.

Politigrader
------------

Politigrader og distinksjoner siden 1. januar 2015.

* RikspolischefRikspolischef
* PolisdirektörPolisdirektör
* Biträdande polisdirektörBiträdande polisdirektör
* Polismästare (sjef politområde)Polismästare (sjef politområde)
* PolismästarePolisöverintendentPolismästare  
Polisöverintendent
* PolisintendentPolisintendent
* PolissekreterarePolissekreterare
* Poliskommissarie Kriminal-kommissarie  (sjef seksjon)Poliskommissarie   
Kriminal-  
kommissarie   
 (sjef seksjon)
* Poliskommissarie  Kriminal-kommissariePoliskommissarie   
 Kriminal-  
kommissarie
* Polisinspektör  Kriminalinspektör (sjef gruppe)Polisinspektör   
 Kriminalinspektör  
 (sjef gruppe)
* PolisinspektörKriminalinspektörPolisinspektör  
Kriminalinspektör
* Polisassistent  (minst 4 års ansettelse)Polisassistent   
 (minst 4 års ansettelse)
* PolisassistentPolisassistent
* PolisaspirantPolisaspirant

Referanser
----------

1. ↑  ; besøksdato: 10. august 2021.
2. ↑  Politiets organisasjon
3. ↑  Ny polisorganisation 2015
4. ↑  Organisasjonsskjema
5. ↑  Pressemelding fra Justitiedepartementet Arkivert 1. januar 2015 hos Wayback Machine.
6. ↑  «Årsredovisning 2019» (pdf). Polisen. august 2020. Besøkt 9. september 2020.
7. ↑  SOU 2012:13 Arkivert 17. april 2012 hos Wayback Machine.
8. ↑  Full fart framåt för Polisens nya organisation – polistidningen.se
9. ↑  Regionindelningen beslutad Arkivert 10. mars 2014 hos Wayback Machine. – Polisförbundet
10. ↑  Polissamordningen Arkivert 25. april 2014 hos Wayback Machine.
11. ↑  Han har mandatet när det smäller Arkivert 13. desember 2014 hos Wayback Machine.
12. ↑  Sverige delas in i sju polisregioner
13. ↑  99 lokalpolisområden kärnan i nya Polismyndigheten Arkivert 27. mai 2014 hos Wayback Machine.
14. ↑  «Beslutsprotokoll 2014-12-18» (PDF). Genomförandekommittén för den nya polismyndigheten, bilaga 3. Arkivert fra originalen (PDF) 8. desember 2015. Besøkt 28. januar 2015.

Eksterne lenker
---------------

* (sv) Offisielt nettsted Rediger på Wikidata